section_heading: Tehničke karakteristike
paragraph_text: Otvor za izbacivanje čahure i zatvarač su dizajnirani tako da se mogu lako adaptirati i za upotrebu različitih kalibara koji su u planu razvoja. Zahvaljujući ovim tehničkim rješenjima, ARX-160 može koristiti NATO streljivo kalibra 5.56×45mm, ruski 7,62×39 mm te američki 6.8 mm Remington SPC. Važan novitet je i mogućnost brze zamjene cijevi. Naime, da bi se cijev odvila, dovoljno je istovremeno pritisnuti dvije polugice smještene s obje strane sanduka. Proces skidanja i zamjene cijevi obavlja se za nekoliko sekundi i čini veliki napredak za razliku od rješenja primijenjenih kod drugih pušaka, npr. FN SCAR-a ili HK 416 i 417.